Nariadenie Komisie (EHS ) č. 775/88
z 24. marca 1988,
ktorým sa mení a dopĺňa nariadenie (EHS) č. 3143/85 o predaji intervenčného masla určeného pre priamu spotrebu v koncentrovanej podobe za znížené ceny
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (EHS) č. 744/88 [2], najmä na jeho článok 6 (7),
keďže nariadenie Komisie (EHS) č. 3143/85 [3], naposledy zmenené a doplnené nariadením (EHS) č. 1807/87 [4], zavádza dojednania o predaji intervenčného masla v koncentrovanej podobe určeného pre priamu spotrebu za znížené ceny; keďže sa v dôsledku posledných zmien a doplnkov nahradil druhý pododsek článku 2 (4); keďže napriek zámeru riadiaceho výboru bol výsledný text bez derogácie zavedenej nariadením Komisie (EHS) č. 1325/86 [5]; keďže je preto nevyhnutné opraviť uvedený článok a opäť sa opäť vložiť príslušné ustanovenie so spätnou účinnosťou od nadobudnutia účinnosti nariadenia (EHS) č. 1807/87;
keďže opatrenia stanovené týmto nariadením sú v súlade so stanoviskom Riadiaceho výboru pre mlieko a mliečne výrobky,
PRIJALA TOTO NARIADENIE:
Článok 1
Týmto sa do článku 2 (4) nariadenia (EHS) č. 3143/85 vkladá nasledujúci tretí pododsek:
"Podľa dohody so zodpovednou agentúrou sa však všetko koncentrované maslo môže pre uvedenie na trh baliť v podniku inom, ako je uvedený v predajnej zmluve."
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať s účinnosťou od 30. júna 1987.
Toto nariadenie je záväzné vo svojej celistvosti a je priamo uplatniteľné va všetkých členských štátoch.
V Bruseli 24. marca 1988